Jorden rundt på 80 dager

Jorden rundt på 80 dager (Le tour du monde en quatre-vingt jours) er en roman av Jules Verne, først utgitt som føljetong i Le Temps i 1872, deretter som bok i 1873.Biblioweb : analyse  (fransk) Den britiske gentlemannen Phileas Fogg inngår et veddemål om at det er mulig å reise jorden rundt på 80 dager. Han reiser sammen med sin nye butler Passepartout, mens de blir forfulgt av en etterforsker fra Scotland Yard som mistenker Fogg for et bankran.

 Romanens virkningshistorie 
Den er filmatisert flere ganger, første gang som stumfilm i 1914. Den mest kjente filmversjonen er nok Michael Andersons fra 1956 med David Niven som Phileas Fogg: Jorden rundt på 80 dager. 1956-versjonen fikk 5 Oscar av i alt 8 nominasjoner. Det finnes en nyere filmatisering fra 2004 med Steve Coogan som Phileas Fogg og Jackie Chan som hans kinesiske venn som kan kampsport.

I 26. april 2008 skulle operaen Jorden rundt på 80 dager oppføres under åpningen av Den Norske Opera. Musikken er laget av Gisle Kverndokk, og med libretto av Øystein Wiik. Den ble likevel ikke oppført før 21. mai 2010, på grunn av mangel på opplæring i det nye tekniske utstyret i Den Norske Opera.

Romanen ble første gang utgitt på norsk i Cammermeyers magasin "Folkebladet" som føljetong i 1882.. jules-verne.no  - bibliografi, norske oversettelser

Boken kom i forkortet versjon, illustrert av den norske bokkunstneren Louis Moe (1857-1945) i utgave for barn i serien 'Børnenes bogsamling', Kristiania 1899.

Før Vernes fortelling kom ut i bokform i Norge, ble den fremført på scene. Sommeren 1876 ble forestillingen "80 Dage rundt Jorden" spilt på Klingenberg Theater i Kristiania. Og NRKs radioteater sendte en dramatisert versjon første gang i 1960. I 1972 gikk en oppsetning i nynorsk oversettelse på Det Norske Teatret.

 Referanser 

 Eksterne lenker 



Kategori:Franske romaner
Kategori:Jules Verne
Kategori:Bøker fra 1873
Kategori:1873 i Frankrike